GL บวก 5.19% คาดนักลงทุนเข้าซื้อเก็งกำไรหลังราคาปรับตัวลงต่อเนื่อง
GL บวก 5.19% คาดนักลงทุนเข้าซื้อเก็งกำไรหลังราคาปรับตัวลงต่อเนื่อง ล่าสุด ณ เวลา 10.51 น. ราคาอยู่ที่ 55.75 บาท บวก 2.75 บาท หรือ 5.19% สูงสุดที่ 56.50 บาท ต่ำสุดที่ 52.50 บาท มูลค่าซื้อขายที่ 342.85 ล้านบาท โบรกฯ แนะ “ซื้อ” ชูเป้า 88 บาท 
30 ธ.ค. 2559

ผู้สื่อข่าวรายงานว่า ราคาหุ้นบริษัท กรุ๊ปลีส จำกัด (มหาชน) หรือ GL ณ เวลา 10.51 น. ราคาอยู่ที่ 55.75 บาท บวก 2.75 บาท หรือ 5.19% สูงสุดที่ 56.50 บาท ต่ำสุดที่ 52.50 บาท มูลค่าซื้อขายที่ 342.85 ล้านบาท 

ด้านบล.ดีบีเอสฯ แนะนำ “ซื้อ” ราคาเป้าหมาย 88 บาท/หุ้น ฝ่ายวิจัยชื่นชอบ GL เพราะเป็นบริษัทที่เติบโตเร็วได้อย่างแข็งแกร่ง มีรูปแบบธุรกิจที่โดดเด่น ไม่จำกัดธุรกิจเฉพาะในไทย แต่รุกไปยังตลาดต่างประเทศที่มีโอกาสเติบโตมากในอนาคต ขณะที่ตลาดไทยก็ยังมีการเติบโตที่ดี (organic growth) ด้านราคาพื้นฐานประเมินด้วย PEG ที่ 1 เท่า ครอบคลุมการเติบโต CAGR ระหว่างปี 58-61 ที่สูงถึง 64% ในแต่ละปี